Mahuta

Mahuta dai gari ne mai matukar tasiri da yawan al'umma A cikin karamar hukumar Dandume a jihar Katsina. Garin Mahuta gari ne dake gabashin garin Dandume wadda ita ce hedikwatar ƙaramar hukumar. Mahuta na da mazabuward wato Mazabu guda uku (3), Mahuta(A) Mahuta(B) da kuma Mahuta(C) Garin mahuta shi ne gari mafi girma a karamar hukumar bayan cikin garin Dandume An kirkiri garin na mahuta a shekara ta alif da dari tara da tara (1909).

Mutanen garin Mahuta suna noma, kiwo, da kuma kasuwanci dai dai gwargwadon iko. Bugu da ƙari Kuma mutanen na garin Mahuta suna kokari wajen neman ilimi musamman na boko da na addini kuma Allah madaukakin sarki ya albarkaci 'ya'yansu da kwakwalwa da basirar fahimtar karatu. Bangaren karatun addini ma  ba abarsu abaya ba kuma akwai makarantun allo wadanda basa kirguwa, banda zaurukan karatuttuka da masallatai, akwai islamiyoyi da dama na bangaren izala da kuma darika. Bangaren karatun xamani ma ba'a barsu a baya ba inda suke da firamare har guda biyar (5), ga kuma sakandire babba da karama. Akwai 'yan secondary, masu N.C.E, Diploma, Degree, Masters, PhD har da ma Farfesa duk a cikin garin Mahuta. Dan majalisar jiha Mai wakiltar karamar hukumar Dandume Alh. Yahaiya Nuhu Mahuta shima Dan Mahuta ne. Vice Chancellor na Jami'ar Umaru Musa Yar'adua dake Katsina Farfesa Shehu S.S Muhammad Dan Mahuta ne.

Tarihi
Garin mahuta dai Dadadden gari ne da ya samo asali sama da shekaru casa'in (90), kuma a wancan lokacin garin ya shahara wajen kasuwanci a yankin, inda garin ke da babbar kasuwar da take tasiri a yankin gaba ɗaya tare da hamshakan manoma a cikin garin dama yankin baki ɗaya.

Manazarta